Tarko Salė

Tarko Salė () – miestas Rusijoje, šiaurės Sibire, Tiumenės srityje, Jamalo nencų autonominėje apygardoje. Įsikūręs šalia Piakupuro ir Aivasedapuro upių santakos, už kurios prasideda Pūro upė. Pūro rajono centras. Yra aerodromas, kelias į Naująjį Urengojų.

Vykdoma gamtinių dujų ir naftos gavyba.

 Istorija 

Vietovės pavadinimas kilo iš nencų kalbos ir reiškia „gyvenvietė tarp upių“. Tarko Salė įkurta 1932 m., o miesto statusą įgijo 2004 m.

Kategorija:Jamalo nencų autonominės apygardos miestai